শ্যামল ছায়া
শ্যামল ছায়া ২০০৪ সালের বাংলাদেশী যুদ্ধভিত্তিক নাট্য চলচ্চিত্র। বাংলাদেশের স্বাধীনতা যুদ্ধের উপর ভিত্তি করে নির্মিত চলচ্চিত্রটি রচনা ও পরিচালনা করেছেন হুমায়ূন আহমেদ। অভিনয়ে ছিলেন মেহের আফরোজ শাওন, রিয়াজ, হুমায়ুন ফরীদি, আহমেদ রুবেল, শিমুল প্রমুখ। এটি ২০০৬ সালে ৭৮তম একাডেমি পুরস্কার আয়োজনে শ্রেষ্ঠ বিদেশি ভাষার চলচ্চিত্র বিভাগে বাংলাদেশের নিবেদিত দ্বিতীয় চলচ্চিত্র। যদিও এটি মূল অস্কারে মনোনীত হয়নি।